钦定古今图书集成/明伦汇编/人事典/第060卷 > 《风疾舟中伏枕书怀三十六韵呈湖南亲友》
## 钦定古今图书集成/明伦汇编/人事典/第060卷 > 《风疾舟中伏枕书怀三十六韵呈湖南亲友》

前人

“轩辕休制律，虞舜罢弹琴。尚错雄鸣管，犹伤半死心。
圣贤名古邈，羁旅病年侵。舟泊常依震，湖平早见参。
如闻马融笛，若倚仲宣襟。故国悲寒望，群云惨岁阴。
水乡霾白屋，枫岸叠青岑。郁郁冬炎瘴，濛濛雨滞淫。
鼓迎方祭鬼，弹落似鸮禽。兴尽才无闷，愁来遽不禁。
生涯相汨没，时物自萧森。疑惑樽中弩，淹留冠上簪。”
牵裾惊魏帝，投阁为刘歆。狂走终奚适，微才谢所钦。
吾安藜不糁，女贵玉为琛。乌几重重缚，鹑衣寸寸鍼。
哀伤同庾信，述作异陈琳。十暑岷山葛，三霜楚户砧。
叨陪锦帐坐，久放白头吟。反朴时难遇，忘机陆易沈。
应过数粒食，得近四知金。春草封归恨，源花费独寻。
转蓬忧悄悄，行药病涔涔。瘗夭追潘“岳，持危觅邓林。
蹉跎翻学步，感激在知音。却假苏张舌，高夸周宋镡。
纳流迷浩汗，峻址得嵚崟。城府开清旭，松筠起碧浔。
披颜争倩倩，逸足竞骎骎。朗鉴存愚直，皇天实照临。
公孙仍恃险，侯景未生擒。书信中原阔，干戈北斗深。
畏人千里井，问俗九州箴。战血流依旧，军声动至今。
葛洪尸定解，许靖力”还任。家事。《丹砂诀》，无成涕作霖。